OzLabs/hebrew-wiki-articles huggingface dataset:
Born Free (שיר של M.I.A)

Born Free (בעברית: נולדתי חופשייה) הוא שיר של הראפרית M.I.A אשר יצא לאור כסינגל הראשון מתוך אלבומה Maya על ידי חברות XL Recordings, אינטרסקופ רקורדס ו-N.E.E.T. ב-23 באפריל 2010. השיר יצא ביחד עם קליפ באורך של 9 דקות אשר עורר סערה רבה ואף הוסר מיוטיוב ארצות הברית ובריטניה למספר ימים. הקליפ לשיר פורסם לראשונה ב-26 באפריל אך בעקבות הסרתו מיוטיוב ארצות הברית ובריטניה הועלה בגרסה מצונזרת יותר 3 ימים לאחר מכן. השיר נכתב על ידי M.I.A עצמה, דייב טיילור, אלן וגה ומרטין רב והופק על ידי M.I.A עצמה וסוויץ'.

השיר מכיל שימוש באורגן ותוף והוא מסמפל "Ghost Rider" של להקת Suicide ונחשב לשיר אגרסיבי יותר משאר שירי האלבום. בנוסף לגרסה המקורית לשיר גם יצא גרסת רמיקס של הדי ג'יי High Contrast. השיר זכה לשבחים על מילותיו והלחנתו.

הקליפ שמתאר רצח של אנשים כתומי שיער צולם בקליפורניה ובוים על ידי רומיין גברס כסרט קצר בן 9 דקות ללא ידיעתם של חברת התקליטים שלה. כמה תקריות הקשורות להריגתם ללא משפט של גברים טמילים בידי צבא סרי לנקה שצולמו בטלפונים ניידים בסרי לנקה, שחלקם שודרו על ידי גורמי חדשות ברחבי העולם, היוו השראה לקליפ. הקליפ אשר מכיל תכנים של עירום ואלימות זכה לביקורות חיוביות אך למחלוקת רבה ברחבי העולם כאשר הרבה אנשים מתחו ביקורת על התכנים האלימים והפרובוקטיביים בקליפ. הקליפ הוגבל בגיל באתר יוטיוב כך שרק מי שגילו מעל 18 יכול להיכנס לקליפ. מבקרים רבים השוו את הקליפ לסרטים כמו מטען הכאב ו-Punishment Park. הקליפ זכה למועמדות בפרס "הקליפ הדאנס של השנה" בטקס פרסי ה-VMA הבריטי.

השיר הגיע למקום ה-156 בבריטניה ולמקום ה-13 במצעד השירים האינדים הבריטי. בנוסף הוא הגיע למקום ה-58 בשווייץ. NME דירגו את השיר במקום ה-11 ברשימת השירים הטובים ביותר של 2010 ואת הקליפ של השיר במקום ה-13 ברשימת הקליפים הטובים ביותר אי פעם. מגזין "טיים" דירג את הקליפ במקום ה-2 ברשימת עשרת הקליפים מעוררי המחלוקת הטובים ביותר בכל הזמנים.

==קישורים חיצוניים==

== הערות שוליים ==

קטגוריה:שירים באנגלית
קטגוריה:שירי מחאה
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת אקס-אל רקורדינגס
פיוראסנס

Puressence (בתעתיק עברי: פיוראסנס) הייתה להקת רוק בריטית מפיילסוורת', עיר לוויין של מנצ'סטר.

== היסטוריה ==
פיוראסנס הוקמה בשנת 1992, אחרי שחבריה נפגשו באוטובוס בדרכם לצפות בהופעה של הסטון רוזס, בעקבות ההופעה קנה קווין מתיוס גיטרה בס והחל להתאמן וכך גם שאר חברי הלהקה המתגבשת.

הופעתיה הראשונות בוצעו בפסטיבל העירוני של מנצ'סטר הלהקה הוציאה 2 סינגלים ובשנת 1996 הוחתמה בלייבל Island records והוציאה את אלבומה הראשון שנקרא על שם הלהקה. מאז הוציאה הלהקה 4 אלבומים נוספים ויצאה לסיבובי הופעות במדינות שונות. <ref></ref><ref></ref>

ללהקה גרעין מעריצים גדול ביוון, יותר מאשר ארץ מוצאם.

הסינגל Walking Dead שימש כפסקול בחלק השלישי של סדרת משחקי הווידאו היטמן. בשנת 2013 התפרקה הלהקה ומודריצקי פנה לקריירת סולו. בשנת 2015 הוכרז כי מודריצקי הקים להקה חדשה בשם The Nihilists (הניהיליסטים).

== חברי הלהקה ==
* ג'יימס מודריצקי (שירה)
* לואל קילן (גיטרה)
* קווין מתיוס (בס)
* אנתוני שומינסקי (כלי הקשה)

== דיסקוגרפיה ==
* (Puressence (1996
* Only Forever (1998)
* Planet Helpless (2002)
* (Don't Forget to Remember (2007
* Solid State Recital (2011) <ref></ref>

==קישורים חיצוניים==

==הערות שוליים==

קטגוריה:להקות שהוקמו בשנת 1992
קטגוריה:להקות בריטיות
שלום ברון-פרנקלין

שלום בְּרוּן-פרנקלין (באנגלית: Shalom Brune-Franklin; נולדה ב-18 באוגוסט 1994) היא שחקנית אוסטרלית ילידת-אנגליה.

== ביוגרפיה ==
ברון-פרנקלין נולדה בסנט אולבנס שבממלכה המאוחדת, לאם ממאוריציוס, ולאב אנגלי יליד-תאילנד.<ref name="auto">http://www.ok.co.uk/celebrity-feature/1198877/our-girl-series-three-newcomer-private-maisie-shalom-brune-franklin-career</ref> כשברון-פרנקלין הייתה בת 14 היגרה משפחתה עמה לפרוור מוללו שבאוסטרליה. לה אח בשם סיאם.

ברון-פרנקלין למדה בבית הספר התיכון אושן ריף שבמערב אוסטרליה, במגמת דרמה. לאחר סיום לימודיה בתיכון נרשמה ללימודי עיתונאות באוניברסיטת אדית קוון. אולם רק לאחר שנחשפה לתוכנית המשחק באקדמיה המערבית של אוסטרליה לאמנות הבמה (WAAPA), בחרה בקריירת המשחק.

מאז ברון-פרנקלין שיחקה בסדרות טלוויזיה ובסרטי קולנוע, וכן בהצגות תיאטרון.

== פילמוגרפיה ==
{| class="wikitable sortable"
! שנה
! סרט/סדרה
! דמות
! הערות
|-
| 2016
| Barracuda
| ליאן
| מיני סדרה
|-
| 2016–2017
| רופא כלבבי
| אאוייף
| תפקיד ראשי (עונה 1); תפקיד אורח (עונה 2); 11 פרקים
|-
| 2017
| OtherLife
| מתכנתת
|
|-
| 2017–2018
| הבחורה שלנו
| מייזי ריצ'רדס
| תפקיד ראשי (עונה 3); 12 פרקים
|-
| rowspan="2" | 2017
| תור: ראגנארוק
| בחורה בקולג'
|
|-
| The State
| אום כולתום
|מיני-סדרה; 2 פרקים
|-
| 2019
| Bad Mothers
| בינדי
| תפקיד ראשי; 8 פרקים
|-
| rowspan="3" | 2020
| מכשפת
| מורגן לה פיי
|תפקיד ראשי; 9 פרקים
|-
| עמק המומינים
| סוסוני-ים
| דיבוב; 2 פרקים
|-
| Roadkill
| רוז דיטל
|תפקיד ראשי; 4 פרקים
|-
| rowspan="2" |2021
| שחיתות
| קלואי בישופ
| תפקיד ראשי (עונה 6)
|-
|מלחמת העולמות
|לילי
|תפקיד חוזר (עונה 2); 2 פרקים
|-
|2021–2023
|לאהוב אותי
|אלה
|תפקיד ראשי; 2 עונות
|-
|2022
|התייר
|לוסי מילר/ויקטוריה/אמה
|תפקיד ראשי (עונה 1); 6 פרקים
|-
|2023
|תקוות גדולות
|אסטלה
|מיני-סדרה
|-
| rowspan="2" |2024
|אייל קטן
|קילי
|4 פרקים
|-
|חולית: הנבואה
|מיקאלה
|סדרה עתידית של Max
|}

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה בריטיות
קטגוריה:מהגרים מבריטניה לאוסטרליה
קטגוריה:בריטיות שנולדו ב-1994
קטגוריה:בריטים שנולדו ב-1994
קפה גן סיפור

קפה גן סיפור היא קבוצת מסעדות, המונה שמונה מסעדות בישראל.

== היסטוריה ==
יוזם הקמת הקבוצה הוא ברנרדו בלחוביץ הבעלים של פיצה מטר בעבר והמסעדות סילו וגורדוס בפארק פרס, ושותפיו ניסים בן סימון ואסף אילוז. בעקבות הצעה שקיבל בלחוביץ מעיריית חולון, החליט להשתתף במכרז להקמת מסעדה בגן סיפור של "הכינה נחמה". בסוף 2011 המסעדה נפתחה.

בית הקפה התבסס על אוכל איטלקי וכלים שמיוצרים על ידי אמנית קרמיקה. חלק מהרעיון הכללי של בית הקפה הוא להתאים גם לילדים. מהאופי והמיקום של בית הקפה נלקח שמו "קפה גן סיפור", בתי הקפה ממוקמים בסביבת פארקים עירוניים.

לאחר ההצלחה בחולון נפתחו עוד שבע מסעדות בראשון לציון, הרצליה, קריית אונו, ירושלים, אשדוד, נס ציונה והוד השרון.

המסעדה בירושלים נמצאת תחת הכשרות של בד"ץ בית יוסף והרבנות המקומית, ובאשדוד תחת הכשרות של הרבנות המקומית, שאר המסעדות פתוחות גם בשבת ולכן אין להן תעודת כשרות.

== קישורים חיצוניים ==
*
*
* 
* 
*[https://emek.mynet.co.il/magazine/article/m_317875 המסעדן ברנרדו בלחוביץ' התרסק וחזר באקסטרה לארג'], אתר ynet העמק, 7 באוקטובר 2018
*דודי טל, [https://www.hashikma-holon.co.il/food/22825 במקום הראשון במשאל "השקמה חולון": קפה גן סיפור], השקמה דרום 2 באוקטובר 2018

קטגוריה:ישראל: רשתות בתי קפה
אנתוני פוקס

אנתוני רנארד פוקס (באנגלית: Anthony Renard Foxx; נולד ב-30 באפריל 1971) הוא פוליטיקאי אמריקאי, שכיהן כמזכיר התחבורה של ארצות הברית בממשלו של הנשיא ברק אובמה בין השנים 2013–2017. טרם כהונתו במחלקת התחבורה של ארצות הברית, היה פוקס ראש עיריית שארלוט, הגדולה שבערי קרוליינה הצפונית. מינויו של פוקס, חבר המפלגה הדמוקרטית, למזכיר התחבורה התקבל פה אחד בסנאט של ארצות הברית עם 100 תומכים.

== ביוגרפיה ==
פוקס נולד בשלהי אפריל 1971 בשארלוט שבקרוליינה הצפונית. אמו, לורה פוקס, גידלה אותו ביחד עם סביו ג'יימס ומרי פוקס. הוא השלים את לימודיו התיכוניים בתיכון וסט שארלוט. במכללת דייווידסון רכש את השכלתו האקדמית, שם היה ב-1993 הנשיא האפרו-אמריקאי הראשון של התאחדות הסטודנטים במכללה. פוקס למד היסטוריה, והמשיך להשלים לימודי תואר ראשון בבית הספר למשפטים של אוניברסיטת ניו יורק בשנת 1996.

בתום לימודי המשפטים שלו, שב פוקס לשארלוט כדי לעבוד במשרד עורכי דין. אחר כך עזב פעם נוספת כדי לעבוד כעוזר משפטי עבור השופט נתנאל ר. ג'ונס מבית המשפט הפדרלי השישי לערעורים של ארצות הברית שבסינסינטי. בהמשך עבד במחלקת המשפטים של ארצות הברית ובסגל ועדת המשפט של בית הנבחרים של ארצות הברית. בשנת 2004 היה מנהל מסע הבחירות של חבר בית הנבחרים האמריקאי מל ואט . ב-2001 שב לעיר הולדתו והיה לליטיגטור בדיני עבודה במשרד עורכי הדין "Hunton Andrews Kurth". בעודו חבר מועצת העירייה המשיך לעבוד במשרד זה במשרה חלקית.

ב-2005 נבחר פוקס לראשונה אל מועצת העיר של שארלוט, כנציג מחוז בחירה כללי. בשנת 2007 נבחר מחדש. כעבור שנתיים נוספות, בבחירות 2009, נבחר לראש העיר ה-54 של שארלוט, והיה לאדם הצעיר ביותר בתפקיד. הוא היה ראש העיר הראשון מטעם המפלגה הדמוקרטית מאז 1987, עת עזב ראש העיר הארווי גאנט את התפקיד. ב-2011 נבחר מחדש. עם היותו ראש העיר, ניצב פוקס בפני המיתון החד ביותר בשארלוט זה 80 שנה. העיר, המרכז הפיננסי השני בגודלו בקרוליינה הצפונית, איבדה למעלה מ-25,000 משרות בעקבות המשבר הכלכלי העולמי ב-2008. פוקס החיל רפורמה בתוכנית שכר הבטיחות הציבורית של העיר ופעל לצמצום שיעור האבטלה.

ב-29 באפריל 2013 הכריז נשיא ארצות הברית ברק אובמה על מינוי של פוקס למזכיר התחבורה של ארצות הברית. ב-27 ביוני 2013, אישר הסנאט של ארצות הברית פה אחד את המינוי. פוקס התפטר מתפקידו כראש העיר וב-2 ביולי הושבע לתפקידו. במהלך נאום מצב האומה ב-2015, היה פוקס השורד המיועד. בנובמבר אותה שנה ביקר פוקס בישראל, נועד עם שר התחבורה ישראל כ"ץ וביקר במטה חברת מובילאיי. עוד חודש לכן נודע כי פוקס ישתתף בוועידת ראש הממשלה השלישית לתחליפי דלקים בתל אביב.

ב-20 בינואר 2017 תמה כהונתו עם ההשבעה של דונלד טראמפ לנשיאות ארצות הברית. עד לאישור מינויה של איליין צ'או, מילא את מקומו מייקל הוארטה.

== קישורים חיצוניים ==

* 

== הערות שוליים ==

קטגוריה:בוגרי אוניברסיטת ניו יורק
קטגוריה:בוגרי מכללת דייווידסון
קטגוריה:סגל אוניברסיטת קרנגי מלון
קטגוריה:ראשי עיריות בארצות הברית
קטגוריה:מזכירי התחבורה של ארצות הברית
קטגוריה:חברי הקבינט של ארצות הברית בממשל ברק אובמה
קטגוריה:אפרו-אמריקאים חברי הקבינט של ארצות הברית
קטגוריה:אמריקאים שנולדו ב-1971
מייק וינקלמן

מייק וינקלמן (נולד ב-20 ביוני 1981), הידוע בכינויו Beeple או Beeple Crap, הוא אמן דיגיטלי אמריקאי, מעצב גרפי ואנימטור. וינקלמן ידוע בשימוש במדיות מגוונות לצורך יצירות קומיות ומעולם הפנטזיה, המספקות פרשנויות פוליטיות וחברתיות, תוך שימוש בדמויות מתרבות הפופ. כך עשה גם ביצירתו הבולטת, "יומיום: 5000 הימים הראשונים" (Everydays: the First 5000 Days), שהיא קולאז' של תמונות מסדרה שיצר בשם "יומיום" (Everydays). יצירה זו נמכרה ב-11 במרץ 2021 במחיר של 69,346,250 דולר, הסכום השלישי בגובהו בהיסטוריה אשר שולם עבור יצירת אמנות של אמן חי. זה אסימון חסר תחליף ראשון שנמכר במכירה פומבית על ידי בית המכירות כריסטי'ס.

== ילדותו וחינוכו ==
וינקלמן גדל בצפון העיר פונד דו לק, בוויסקונסין. בנעוריו וינקלמן לא שאף להיות אמן. בשנת 2003 הוא סיים את לימודיו במדעי המחשב באוניברסיטת פרדו. במהלך לימודי תואר ראשון בילה את רוב זמנו הפנוי בעבודה יצירתית על פרויקטים של סרטים דיגיטליים קצרים וכפי שתיאר זאת: "אמנות דיגיטלית מופשטת מוזרה". לאחר סיום לימודיו עבד וינקלמן כמעצב אתרים, ובזמנו הפנוי המשיך לעבוד על הפרויקטים היצירתיים שלו, אותם כינה: Beeple stuff.

== קריירה אמנותית ==
מתוך הסדרה "Everydays", יוני 2016
יצירה של מייק וינקלמן, 2015

=== "יומיום" ===
וינקלמן החל את סדרת "יומיום", הכוללת סיום יצירת אמנות אחת בכל יום, ב -1 במאי 2007. מאז הוא לא החמיץ יום אחד של יצירה. וינקלמן סיפר כי המשיך ליצור אף ביום חתונתו ובימי הולדתם של ילדיו. הפרויקט החל בהשראת טום ג'אד, אשר יצר ציור בכל יום, במשך שנה. וינקלמן חשב שזו תהיה דרך מועילה לחדד את כישורי הרישום שלו. בשנים שלאחר שנת היצירה הראשונה הוא התמקד לאורך שנה שלמה במיומנות, או מדיום אחד. כך את שנת 2012 הקדיש ל-אדובי אילוסטרייטור ואת שנת 2015 ל-4D-Cinema. עבודותיו של וינקלמן מתארות לעיתים קרובות עתיד דיסטופי. פעמים רבות הוא עושה שימוש בדמויות מוכרות מן התרבות הפוליטית או מהפוליטיקה כדי ליצור סאטירה על אירועים בזמן הווה.

חלק מיצירותיו של וינקלמן שולבו באוסף אביב/קיץ 2019 של לואי ויטון.

=== יצירות מסחריות ===
וינקלמן יצר מאות לולאות וי.ג'יי, והוציא אותן לאור ברישיון חופשי של Creative Commons. היות היצירות ברישיון חופשי הביאה לכך שאמנים רבים השתמשו בהן כרקע חזותי לקונצרטים, כך עשו אריאנה גרנדה, ג'סטין ביבר, צ'יילדיש גמבינו וניקי מינאז'. כך אף היה באירועים שונים, בהם: פרסי הווידאו קליפים של MTV ושני מופעי סופרבול. וינקלמן ביצע עבודות גם עבור מותגים גלובליים, כולל נייקי, אפל, ו-Space X.

=== מכירות אסימונים חסרי תחליף ===
וינקלמן החל למכור אסימונים חסרי תחליף ליצירות אמנות אשר הבעלות בהם מאומתת באמצעות בלוקצ'יין, באתר Nifty Gateway באוקטובר 2020. אחת מן היצירות הללו, Crossroads, השתנה לאחת משתי הנפשות, בהתאם לתוצאות הבחירות לנשיאות ארצות הברית 2020. היצירה נמכרה תמורת 66,666.66 דולר ונמכרה שוב, תמורת 6.6 מיליון דולר, בפברואר 2021.

"יומיום: 5000 הימים הראשונים", קולאז' של תמונות מסדרת "יומיום", הועמד למכירה פומבית בכריסטי'ס ב־25 בפברואר 2021 ונמכר תמורת למעלה מ-69 מיליון דולר ב־11 במרץ 2021. "יומיום" הוא ה-NFT הראשון שנמכר על ידי בית מכירות פומביות בולט, והוא פריט המכירה הראשון בחברת כריסטי'ס שאת תמורתו ניתן לשלם באתריום.

== חיים אישיים ==
וינקלמן מתגורר בצ'ארלסטון שבקרוליינה הדרומית. הוא נשוי ואב לשני ילדים.

==קישורים חיצוניים==

* 

== הערות שוליים ==

קטגוריה:תופעות אינטרנט
קטגוריה:אנימטורים אמריקאים
קטגוריה:אמריקאים שנולדו ב-1981
ניסאן דיזל ספייס ראנר A

ניסאן דיזל ספייס ראנר A (ביפנית: 日産ディーゼル・スペースランナーA, באנגלית: Nissan Diesel Space Runner A) הוא אוטובוס עירוני, אשר יוצר במספר תצורות, מתוצרת יצרנית האוטובוסים UD Trucks Corporation (ביפנית: UDトラックス株式会社), קרוי גם: Nissan Diesel) שהייתה בבעלות ניסאן אשר יוצר בין השנים 2011–2007 ביפן.

=="ניסאן דיזל ספייס ראנר A"==
* "ניסאן דיזל ספייס ראנר A" מוגדר כאוטובוס שיש בו סיפון יחיד לנוסעים.
* אוטובוס נמוך-רצפה.
* דלתות כניסה: 1–2.
* מנוע דיזל אחורי.

===דגמים===
* "PKG-AP35UK/UM/UP" - יוצר משנת 2007
* "LKG-AP35/37FK/FM/FP" - יוצר משנת 2010

==גלריה==
<gallery mode="packed" heights="120">
קובץ:PKG-AP35UK IZUHAKONE-2406 front.jpg | "ניסאן דיזל ספייס ראנר A"
קובץ:SeibuBus A9-343.jpg | "ניסאן דיזל ספייס ראנר A"
קובץ:PKG-AP35UM Kanachu A116 rear.jpg | "ניסאן דיזל ספייס ראנר A"
קובץ:西武バスA9-344号車三菱ふそうOEM車PKG-AP35UM型車.JPG | "ניסאן דיזל ספייס ראנר A"
קובץ:Seibu bus Mitsubishi-fuso OEM PKG-AP35UK A9-338.jpg | "ניסאן דיזל ספייס ראנר A"
קובץ:Seibu Bus PKG-AP35UM rear.jpg | "ניסאן דיזל ספייס ראנר A"
קובץ:Seibu Bus PKG-AP35UM cockpit.jpg | "ניסאן דיזל ספייס ראנר A" - מבט לתא הנהג ולוח מחוונים
</gallery>

==ראו גם==
* ניסאן
* ניסאן דיזל ספייס דרים
* ניסאן דיזל ספייס ראנר RM
* ניסאן דיזל ספייס ראנר JP 

==קישורים חיצוניים==

==הערות שוליים==

קטגוריה:דגמי אוטובוסים
קטגוריה:כלי רכב שהושקו ב-2007
דיזל ספייס ראנר A
קטגוריה:כלי רכב יפניים
קטגוריה:כלי רכב מנוע אחורי
חסידות ווערדאן

חסידות ווערדאן היא חצר חסידית מגזע חסידות נדבורנה, שהוקמה בארצות הברית.

==תולדות החסידות==
===הדור הראשון===
רבי יוסף לייפר (תרפ"ו, 1926 - ז' בניסן תש"פ, 2020) בן רבי אהרן משה מגרוסוורדיין, הקים חצר חסידית בפלטבוש בשם ווערדאן. 

בזיווג ראשון חתנו של רבי יצחק אייזיק מזוטשקא, מזיווג זה נולדו בנותיו, ובזיווג שני היה חתנו של הרב יוסף קופמן, ומשידוך זה נולדו ארבעת בניו. חתניו הם רבי שמואל דוד קרויז אב"ד אודווארי (בן רבי שלום), רבי ישראל יעקב לייפר מחוסט, רבי יהושע כץ האדמו"ר ממגרוב פלטבוש, ורבי לוי יצחק גרינבערג רב קהילת מיהאלאוויץ בלייקווד.

=== הדור השני ===
בנו של רבי יוסף, רבי חיים מרדכי לייפר, חתן האדמו"ר ממישקולץ, מכהן בירושלים. בית מדרשו ברחוב אלקנה בשכונת תל ארזה. בן אחר, רבי שמואל זנוויל לייפר מכהן כאדמו"ר בבורו פארק, ארצות הברית.
יתר בני רבי יוסף, הרב ישראל והרב דוד אליהו, לא מכהנים כאדמו"רים.

==לקריאה נוספת==

== קישורים חיצוניים ==
*
*

קטגוריה:חסידויות בית נדבורנה
קטגוריה:חצרות חסידיות
ברגשוראן

ברגשוראן (בהונגרית: Beregsurány) הוא כפר במחוז סבולץ'-סטמאר-ברג שבצפון מזרח הונגריה.

==יהודי ברגשוראן==
בשנת 1938 לאחר פרסום החוקים שנועדו להגביל את היהודים בתחומי הכלכלה והחברה, נעצרו כל יהודי המקום בבית אחד למשך עשרה ימים באשמת בגידה במדינה, והופקעו מידיהם הרישיונות להחזקת בית מרזח ולמכירת מצרכים חיוניים.

בשנת 1941 גורשו כל היהודים שהיה ספק לגבי אזרחותם ההונגרית.

ב-20 באפריל 1944, אחרי כניסת הגרמנים להונגריה, הוחרמו התכשיטים והכסף המזומן שבידי יהודי הכפר. למחרת היום הועברו לבית חרושת ללבני-בניין בברהובה. ב-20 במאי הובלו למחנה ההשמדה אושוויץ.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|8
|
|-
|1880
|37
|685
|-
|1910
|76
|
|-
|1920
|49
|
|-
|1930
|65
|
|-
|1941
|39
|924
|-
|}

==קישורים חיצוניים==

* 
* 
* 

==הערות שוליים==

קטגוריה:הונגריה: כפרים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
The Right Combination • Burning the Midnight Oil

The Right Combination • Burning the Midnight Oil הוא האלבום המשותף השביעי של דולי פרטון ופורטר ווגונר, אשר יצא לאור ב-3 בינואר 1972 על ידי חברת התקליטים RCA ויקטור. הסינגל הראשון מתוכו "The Right Combination" הופץ במאי 1971.

ב-4 בינואר 2019 האלבום הופץ בשנית לשירותים הדיגיטליים.

== הצלחה מסחרית ==
האלבום הגיע למקום השישי במצעד אלבומי הקאנטרי ולמקום ה-26 במצעד אלבומי הקאנטרי הקנדיים.

הסינגל הראשון מהאלבום, "The Right Combination" הופץ במאי 1971 והגיע למקום ה-14 במצעד שירי הקאנטרי ולמקום ה-106 במצעד האמריקאי הרשמי. הסינגל השני מהאלבום "Burning the Midnight Oil" הופץ באוקטובר אותה שנה והגיע למקום ה-11 במצעד שירי הקאנטרי ולמקום ה-9 במצעד שירי הקאנטרי הקנדי.

== רשימת רצועות ==

== מיקומי שיא ==

==קישורים חיצוניים==

קטגוריה:אלבומי 1972
קטגוריה:אלבומי דולי פרטון
קטגוריה:אלבומי קאנטרי
קטגוריה:אלבומים באנגלית
KG0516

KG0516 הוא אלבום האולפן השלישי של הזמרת-יוצרת הקולומביאנית קרול ג'י. האלבום יצא לאור ב-26 במרץ 2021 על ידי חברת התקליטים יוניברסל מיוזיק לטין אנטרטיינמנט. מתוך האלבום יצאו חמישה סינגלים.

האלבום קיבל מועמדות בטקס פרסי גראמי ה-64 בקטגוריה האלבום האורבני הלטיני הטוב ביותר.

==רקע והכרזה==
במהלך שנת 2019, הכריזה קרול ג'י כי החלה לעבוד על אלבום האולפן השלישי שלה. ב-7 בנובמבר 2019, יצא לאור סינגל בכורתה, "Tusa", בהשתתפות הזמרת ניקי מינאז'. השיר זכה להצלחה והגיע אל המקום הראשון במצעד השירים הלטיניים. הוא הגיע למקום הראשון בעוד 16 מצעדים מוזיקליים בחו"ל, דוגמת ארגנטינה, גואטמלה, קולומביה, צ'ילה וספרד. במהלך אותו שנה התארחה קרול ג'י במספר שירים עם אמנים שונים דוגמת פופ סמוק, אוזונה, האחים ג'ונאס ומייק טוורס. ב-6 יולי 2020, יצא לאור הסינגל השני "". השיר הגיע למקום השני במצעד השירים הארגנטינאי. ב-23 באוקטובר, יצא לאור הסינגל השלישי מתוך האלבום, "Bichota". השיר הגיע למקום ראשון במספר מדינות ביניהם, ארגנטינה, פרו, הרפובליקה הדומיניקנית ובמצעד ה-Airplay של הבילבורד. ב-12 בפברואר 2021, יצא לאור הסינגל הרביעי, "Location", בהשתתפות אנואל AA וג'יי באלווין. השיר הגיע אל המקום השישי במצעד השירים הלטיניים.

ב-17 במרץ, ג'יי פרסמה טיזר לקראת צאת האלבום. היא חשפה את עטיפתו (שצולמה על ידי דייוויד לה-שאמפל) ואת תאריך יציאתו. ההכרזה זכתה לביקורות מעורבות בשל דמיונו לשיר "Toxic" של בריטני ספירס ול-"Con Altura" של רוסליה. ב-22 במרץ, קרול ג'י חשפה בעמוד האינסטגרם שלה את רשימת הרצועות.

== ביקורות ==
"KG0516" נכלל במספר רשימות סוף שנה של השירים הטובים ביותר של 2021. מגזין All Music דירג את האלבום וכלל אותו ברשימתם "האלבומים הטובים ביותר של 2021".<ref></ref> בחודש יוני 2021, כלל בילבורד את האלבום ברשימת "האלבומים הטובים ביותר לשנת 2021 עד כה". מגזין The Fader דירג את האלבום במקום ה-37 ברשימת "50 האלבומים הטובים ביותר של 2021". גם AllMusic סקר את האלבום וכלל אותו ברשימתם "האלבומים הגלובלים/הלטינים הטובים ביותר לשנת 2021".<ref></ref>

== רשימת רצועות ==

== שבחים ==
=== רשימת סוף שנה ===
{| class="wikitable sortable"
!עיתון
!תואר
!דירוג
!<abbr>מקור</abbr>
|-
!בילבורד
|50 האלבומים הטובים ביותר של 2021: רשימת הצוות
|style="text-align:center;"|24
|style="text-align:center;"|
|}

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|26 במרץ 2021
|הורדה דיגיטלית • סטרימינג
|יוניברסל לטין
|
|-
|}

==קישורים חיצוניים==

==הערות שוליים==

קטגוריה:אלבומי קרול ג'י
קטגוריה:אלבומים בספרדית
קטגוריה:אלבומי יהלום במקסיקו
Touch Your Woman

Touch Your Woman (בעברית: גע באישה שלך) הוא אלבום הסולו התשיעי של הזמרת דולי פרטון אשר יצא לאור ב-6 במרץ 1972.<ref name=":0"></ref> שיר הנושא של האלבום היה מועמד לפרס גראמי. האלבום יצא לאור מחדש ב-10 באוקטובר 2014 לחנויות הדיגיטליות, תוך שהועלה לרשתות הזרמות המדיה השונות.<ref name=":0" />

== הקלטה ==
ההקלטות התרחשו באולפני B בנאשוויל, טנסי ב-14 בדצמבר 1971. לאחר מכן התרחשו הקלטות נוספות ב-1 וב-12 בינואר. השיר "Love Isn't Free" הוקלט כמה שנים קודם לכן במסגרת האלבום The Fairest of Them All. את האלבום הוציאה פרטון באמצעות RCA ויקטור, דרכה יצאו אלבומים נוספים שלה.<ref name=":0" />

== הצלחה מסחרית ושבחים ==
האלבום הגיע בשיאו למקום ה-19 במצעד אלבומי הקאנטרי. שיר הנושא של האלבום יצא לאור כסינגל הראשון והיחיד מתוכו בפברואר 1972 והגיע למקום השישי במצעד שירי הקאנטרי של בילבורד ולמקום ה-28 במצעד שירי הקאנטרי של קנדה. מעבר לכך, האלבום הכיל הערות שנעשו על ידי בובי דנטון.<ref></ref>

שיר הנושא של האלבום הועמד לפרס גראמי בקטגוריית "הביצוע הנשי הווקאלי הטוב ביותר בשיר קאנטרי".<ref></ref>

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי 1972
קטגוריה:אלבומי דולי פרטון
קטגוריה:אלבומים באנגלית
קטגוריה:אלבומי קאנטרי
קטגוריה:אלבומי חברת RCA רקורדס
מכבי עירוני קריית אתא ביאליק

מכבי אתא ביאליק היא קבוצת כדורגל מאוחדת מהערים קריית ביאליק וקריית אתא, אשר משחקת בליגה א'. הקבוצה הוקמה בשנת 2020 לאחר איחוד בין 2 הקבוצות מכבי עירוני קריית אתא ומכבי צור שלום (ביאליק).

==היסטוריה==
===מכבי צור שלום===

הקבוצה הוקמה ב-1972 והייתה במשך שנים ארוכות בליגות הנמוכות, אך בסוף שנות ה-90 החלה לטפס במעלה הליגות והעפילה 3 ליגות ב-6 עונות, כאשר בשנת 2005 הגיעה עד לליגה הארצית, אך ירדה תוך זמן קצר חזרה לליגה א' עקב חוסר במגרש ביתי ראוי לליגות היותר גבוהות. בעונת 2008/2009 ייצגה צור שלום את ישראל בתחרות גביע האזורים של אופ"א, מפעל ספורט שנועד לקבוצות אירופאיות מן הליגות הנמוכות.

===מכבי עירוני קריית אתא===

הקבוצה הוקמה בשנת 2000, על חורבותיה של קבוצה אחרת בשם מכבי עכו שהוקמה בשנות ה-70. לאורך שנים ארוכות טענו אנשי מכבי עכו כי העירייה מפלה אותם לרעה מול יריבתם העירונית הפועל עכו שקיבלה יותר תקציבים ומעמד. בשנת 2000 החליט יו"ר מכבי עכו להעביר את הקבוצה מעכו לקריית אתא וכך הפכה הקבוצה למכבי עירוני קריית אתא, וזאת לאחר שהפועל קריית אתא שייצגה את העיר עד אז התפרקה בשנת 1999. הקבוצה תפסה את מקומה של הקבוצה המקורית ושיחק בליגה הלאומית, אך נשרה בסיום העונה לליגה הארצית, ולאחר מכן לליגה א'.

===האיחוד===
ב-27 ביולי 2020, הקבוצה התאחדה עם מכבי עירוני קריית אתא. הקבוצה הבוגרת חדלה להתקיים בפני עצמה, בעוד קבוצות הילדים והנוער נשארו כשני מועדונים נפרדים. הקבוצה הבוגרת החדשה מאז נקראת מכבי עירוני קריית אתא ביאליק, ובהמשך נקראה מכבי אתא ביאליק.

==קישורים חיצוניים==

* 

==הערות שוליים==

קטגוריה:קבוצות כדורגל ישראליות
קריית אתא ביאליק
קטגוריה:קבוצות כדורגל שהוקמו ב-2020
קטגוריה:קריית ביאליק: ספורט
קטגוריה:קריית אתא: ספורט
נתנאל בייקון

נתנאל בייקון (באנגלית: Nathaniel Bacon; 1585 – 1627) היה צייר ובעל אדמות מקולפורד, סופוק, אנגליה.

== אומנות ==
רק תשעה מציוריו של בייקון שרדו. הוא היה ידוע במיוחד בזכות סצינות המטבח והשוק שלו, המאופיינות על ידי תיאורי טבע דומם של ירקות ופירות גדולים, מלווים לעיתים קרובות במשרתת, הידועה ביותר היא "המשרתת עם טבע דומם של ירקות ופירות" (Tate Gallery London ). נטייה זו לסצינות מטבח או שוק נפוצה הרבה יותר בקרב ציירים הולנדים ופלמיים, כמו יואכים ביקלאר, או מדור מאוחר יותר, פיטר קורנליש ואן רייק.

בייקון מוכר כצייר הנוף הבריטי הידוע הראשון,<ref>Funerary monument, St Mary's Church, Culford, Suffolk</ref> וגם צייר דיוקן עצמי ומספר דיוקנאות אחרים. הוא קיבל תואר אביר<ref>Concise Dictionary of National Biography</ref> בשנת 1625, לכבוד הכתרת צ'ארלס הראשון.

== חיים אישיים ==
הוא היה בנו של סר ניקולס בייקון, ברונט הראשון.<ref></ref>

בשנת 1613 התחתן בייקון עם ג'יין, אלמנתו של סר ויליאם קורנוואליס, ואמו של פרידריך קורנוואליס, הברון הראשון מקורנוואליס.<ref></ref>

בייקון נפטר בקולפורד הול בגיל 42. הוא נקבר שם ב -1 ביולי 1627.

בתם, ג'יין, בת שלוש שנים, נפטרה באותה שנה והיא קבורה לצד אביה.

רישומי קבורותיהם עוקבים זה אחר זה במרשם הקבורה של קהילת קלפורד.

בתם אן בייקון התחתנה עם סר תומאס מיוטי בשנת 1639

אן בייקון, ליידי דרורי, הייתה אחותו, וייתכן שהייתה לו השפעה מסוימת על הסדרה של ציורים קטנים המקשטים את הארון של ליידי דרורי.

בייקון מונצח בכנסיית סנט מרי בקולפורד באנדרטה של הפסל ניקולס סטון.

ביוני 1628 אחיו של בייקון, סר אדמונד בייקון ראה את זה האנדרטה מיוצרת בבית המלאכה של סטון בלונדון.

== גלריה ==
<gallery mode="packed" heights="180">
File:Nathaniel Bacon (1585-1627) - Cookmaid with Still Life of Vegetables and Fruit - T06995 - Tate.jpg

File:Nathaniel bacon, cuoca con natura morta di verdura e frutta, 1620-25 ca. 02.jpg

File:Nathaniel bacon, cuoca con natura morta di verdura e frutta, 1620-25 ca. 05.jpg

File:Nathaniel bacon, cuoca con natura morta di verdura e frutta, 1620-25 ca. 04 cavoli.jpg
 </gallery>
== קישורים חיצוניים ==

== הערות שוליים ==

קטגוריה:ציירים בריטים
קטגוריה:ילידי 1585
קטגוריה:נפטרים ב-1627
צבי פרידלנדר

צבי (גרגוריו) פרידלנדר (נולד ב-27 בפברואר 1969) הוא רופא מומחה ברפואה פנימית ובמחלות ריאה, והוא המייסד והמנהל של מחלקה פנימית ד' בבית החולים הדסה עין כרם. במסגרת פעילותו באיגוד הישראלי לרפואת ריאות, שימש בין היתר כמזכיר האיגוד (2013–2019) ובשנת 2022 נבחר לעמוד בראשו. בנוסף, פרופ' פרידלנדר משמש כיו"ר ועדת הקבלה של הפקולטה לרפואה באוניברסיטה העברית החל משנת 2017.<ref></ref>

פרופ' פרידלנדר הוא חוקר בעל שם בינלאומי בתחום תאי הנויטרופילים ובעיקר תפקידם בסרטן, ובהמשך למחקריו הוא מייסד-שותף של חברת אימוניקס (Immunyx).

במהלך שנת 2020, בזמן התפרצות מחלת נגיף קורונה 2019, מונה במקביל למנהל מחלקות פנימית וקורונה שונות בבית החולים, והיה לאחד ממנהלי המחלקות המובילים של המאבק בקורונה, וכן התראיין מספר פעמים רב בתקשורת בנושא זה.<ref></ref>

== ביוגרפיה ==
נולד בקליפורניה, ארצות הברית לרוסי וברטולד פרידלנדר ועלה ארצה לירושלים עם משפחתו כשהיה בן שבע. לאחר שירותו הצבאי (רס"ן מיל'), הוא החל את לימודי הרפואה באוניברסיטה העברית בירושלים, אותם סיים בהצטיינות בשנת 1998. במקביל, סיים בהצטיינות יתרה תואר מוסמך בביולוגיה התפתחותית ואימונולוגיה. הוא המשיך להתמחות ברפואה פנימית, ולאחר מכן התמחה במחלות ריאה, שניהם במרכז הרפואי הדסה עין כרם.

בין השנים 2007–2009 התגורר עם משפחתו בארצות הברית במסגרת פוסט-דוקטורט, כחוקר במעבדה לאימונולוגיה ואימונותרפיה של לסרטן ריאות באוניברסיטת פנסילבניה.

עם שובו ארצה, ייסד מעבדת מחקר מקבילה בפקולטה לרפואה של האוניברסיטה העברית, בעודו ממשיך לשמש כרופא בהדסה עין-כרם.

החל משנת 2010 שימש כחבר ועד באיגוד הישראלי למחלות ריאה, ובין השנים 2013–2019 שימש כמזכיר האיגוד. משמש כמרכז נושא ועדת סל הבריאות באיגוד.<ref></ref>

בשנים שלאחר מכן היה המייסד והמנהל של מרכז הדסה ל-COPD ונזקי עישון, עד לשנת 2017.

הוא משמש משנת 2015 כנציג ישראל בארגון העולמי לטיפול ב-COPD (Global Initiative for chronic Obstructive Lung disease – GOLD).

בשנת 2016 מונה להקים ולעמוד בראשה של מחלקה פנימית חדשה בבית החולים, פנימית ד', תפקיד אותו הוא ממלא עד היום.<ref></ref>

בשנת 2017 מונה כיו"ר ועדת הקבלה ללימודי רפואה בפקולטה לרפואה.

בשנת 2020 נבחר לרשימת "הרופאים הטובים ביותר בישראל" בתחום מחלות הריאה של הירחון "פורבס".

באותה שנה, בשל התפרצות מחלת נגיף הקורונה, מונה להקים ולנהל לסירוגין את מחלקות הפנימית-קורונה שנפתחו במרכז הרפואי הדסה וניהל במקביל את המחלקה הפנימית ומחלקות הקורונה.

בשנת 2022 נבחר ליו"ר האיגוד הישראלי לרפואת ריאות.

על בסיס מחקריו בתחום הנאוטרופילים בשיתוף עם פרופ' צבי גרנות מהאוניברסיטה העברית הוקמה בשנת 2021 חברת Immunyx כחברת חממה שעוסקת בטיפול מכוון לנאוטרופילים במחלות דלקתיות וגידוליות.

מתגורר בצור הדסה, נשוי לעלמה ואב לשלושה ילדים.<ref></ref>

== לקריאה נוספת ==
* [https://www.doctorim.co.il/s/doctor-10001023/פרופ-צבי-פרידלנדר/מומחה-רפואה-פנימית-רפואת-משפחה-מחלות-ריאה פרופסור פרידלנדר באתר "דוקטורים"]

== קישורים חיצוניים ==
* 
* 

== הערות שוליים ==

2021 03
קטגוריה:ישראלים ילידי ארצות הברית
קטגוריה:רבי-סרנים בצה"ל
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:צור הדסה: אישים
קטגוריה:בוגרי תיכון עירוני ג' (ירושלים)
קטגוריה:ישראלים שנולדו ב-1969
יחסי ג'יבוטי–ספרד

יחסי ג'יבוטי–ספרד הם היחסים הדו-צדדיים והדיפלומטיים בין ג'יבוטי וספרד.

== יחסים פוליטיים ==
היחסים המדיניים בין ג'יבוטי לספרד היו באופן מסורתי דלים אך לבביים. במגבלות אלו, ספרד תמיד ניסתה להיות פתוחה לבקשות לעזרה והכשרה. היא אף השתדלה למלא את הבקשות למחיקת חובות וכדומה, ובלבד שניתן היה לעשות זאת במסגרת רב-צדדית. מאידך, שיתוף הפעולה של שלטונות ג'יבוטי היה בעל ערך רב בהבטחת הצלחת המשימה שבוצעה על ידי כוחות הצבא הספרדיים במסגרת המאבק הבינלאומי בפירטיות באוקיינוס ההודי. בהקשר זה, למעלה מחמישים חיילים ספרדים מוצבים כיום בג'יבוטי - תחנת "אוריון" - במסגרת פעולות השליטה והלחימה נגד פירטיות בסומליה על בסיס החלטת האו"ם 1816. בנוסף, אונייה אחת או שתיים של הצי הספרדי - על פי תקופת השנה - משתתפות באופן קבוע בפעולות ימיות ומספקות ליווי לספינות של תוכנית המזון העולמית האחראית על חלוקת מזון בנמלים העיקריים של סומליה. הרשויות בג'יבוטי שיתפו פעולה בכל עת כדי להקל על עבודת המעקב האווירי ואספקת אספקה.<ref>[http://www.exteriores.gob.es/Documents/FichasPais/YIBUTI_FICHA%20PAIS.pdf Ficha de Yibuti] Office of Diplomatic Information. Ministry of Foreign Affairs and Cooperation. Section: Political relations.</ref>

== יחסים כלכליים ==
היחסים המסחריים בין ספרד לג'יבוטי אינם משמעותיים במיוחד, אם כי חברות ספרדיות מתחילות למצוא הזדמנויות בג'יבוטי, בעיקר בתחום האנרגיות המתחדשות או מכרזים של המוסדות הפיננסיים הרב-צדדיים. הסחר הדו-צדדי מייצג פחות מ-0.1% מסך היצוא והיבוא הספרדי.

בשנת 2012, ספרד ייצאה לג'יבוטי בשווי 7.39 מיליון דולר וייבאה בשווי 510,000 דולר. עם זאת, קיים פוטנציאל חשוב להשקעה של חברות ספרדיות בתחום האנרגיה המתחדשת, מכיוון שהמדינה התחייבה לשימוש ב-100% אנרגיה מתחדשת עד שנת 2020. ספרד הייתה רגישה להצעות של ביטול החוב הדו-צדדי של ג'יבוטי והפיכתו לתוכנית פיתוח אפשרית. בעניין זה, ספרד תמכה בכריתת הסכמי ארגון מחדש ומחיקת חובות לג'יבוטי במסגרת מועדון פריז.<ref>[http://www.exteriores.gob.es/Documents/FichasPais/YIBUTI_FICHA%20PAIS.pdf Ficha de Yibuti] Office of Diplomatic Information. Ministry of Foreign Affairs and Cooperation. Section: Economic relations.</ref>

== שיתוף פעולה ==
שיתוף הפעולה הספרדי עם ג'יבוטי הוא קטן מאוד מכיוון שמדינה זו מעולם לא נכללה בתוכנית אב כמדינה לשיתוף פעולה. בשנת 2011 הקצתה AECID סך של 500,000 אירו אשר נוהל באמצעות הצלב האדום ויוניצ"ף.

== נציגויות דיפלומטיות ==
* ג'יבוטי מיוצגת בספרד באמצעות שגרירותה בפריז, צרפת.
* ספרד מיוצגת בג'יבוטי באמצעות שגרירותה באדיס אבבה, אתיופיה.<ref>[http://www.exteriores.gob.es/Documents/FichasPais/YIBUTI_FICHA%20PAIS.pdf Ficha de Yibuti] Office of Diplomatic Information. Ministry of Foreign Affairs and Cooperation. Section: Representation Data.</ref>

== הערות שוליים ==
ז'נבייב דה פונטנה

ז'נבייב דה פונטנה (בצרפתית: Geneviève de Fontenay, 30 באוגוסט 1932 – 1 באוגוסט 2023) הייתה נשיאת תחרות מיס צרפת.

==ביוגרפיה==
דה פונטנה נולדה במחוז מרת ומוזל שבצרפת כבכורה מבין עשרה ילדים, היא למדה מלונאות בשטרסבורג ולאחר מכן הוכשרה כקוסמטיקאית בפריז.

היא עבדה תקופה כדוגמנית וב-1954 החלה לעבוד בארגון מיס צרפת, ב-1957 אף זכתה בעצמה בתחרות יופי בשם "מיס אלגנס". היא נישאה ללואי פוארו דה פונטנה, חבר הנהלת מיס צרפת. לאחר מותו של בעלה ב-1981 החלה לשמש כנשיאת התחרות.

ב-2008 כאשר מיס צרפת ואלרי בג צולמה בתנוחות פרובוקטיביות, דה פונטנה עמדה על כך שהיא תחזיר את הכתר ותנושל מן התואר.

ב-2010 מכרה את זיכיונה על מיס צרפת ואת התחרות עברה לנהל סילבי טלייה. ב-2011 הקימה תחרות יופי חדשה בשם "Miss Excellence France".

ב-2012 שימשה כשופטת בתחרות "מלכת היופי השחורה של צרפת", תחרות שעוררה מחלוקת.

לה ולבעלה נולדו שני ילדים.

נפטרה ב-1 באוגוסט 2023.

==קישורים חיצוניים==

* [https://www.gala.fr/stars_et_gotha/genevieve_de_fontenay ביוגרפיה של ז'נבייב דה פונטניי]

קטגוריה:בעלי תחרויות יופי
קטגוריה:נשים צרפתיות
קטגוריה:צרפתיות שנולדו ב-1932
קטגוריה:צרפתים שנולדו ב-1932
קטגוריה:צרפתיות שנפטרו ב-2023
קטגוריה:צרפתים שנפטרו ב-2023
אנדרו ואט

אנדרו ואט (באנגלית: Andrew Watt; נולד ב-20 באוקטובר 1990), הידוע גם כואט (Watt), הוא מפיק מוזיקלי, זמר ופזמונאי אמריקאי זוכה פרס גראמי.

==קריירה==
ואט גדל בגרייט נק, ניו יורק. הוא למד בבית הספר התיכון הצפוני ג'ון ל. מילר גרייט נק וסיים את לימודיו בשנת 2008.<ref></ref> הופעותיו המקצועיות הראשונות היו נגינה בגיטרה עבור ג'ארד אוואן , קודי סימפסון וג'סטין ביבר.

בשנת 2013, ואט היה המייסד והגיטריסט של להקת הרוק קליפורניה בריד לצד גלן יוז (דיפ פרפל, בלאק סבאת') וג'ייסון בונהם (פורינר, לד זפלין).<ref></ref> בשנת 2015 הקליט והוציא את המיני-אלבום הראשון שלו, Ghost In My Head.<ref></ref><ref name="Republic Records"></ref> צ'אד סמית מרד הוט צ'ילי פפרז וג'ואי קסטילו מקווינס אוף דה סטון אייג' שימשו כמתופפים במיני-אלבום.<ref name="diffuser"></ref>

באוקטובר 2015, היה ואט למופע הפותח של ג'יינז אדיקשן.<ref name="diffuser2"></ref> בפברואר 2016, פתח גם את המופע של דה קאלט בלוס אנג'לס.<ref></ref> באותו החודש, שיבח מגזין רולינג סטון את ואט על הופעתו הקולית בהופעה החיה של "L.A. Woman" לצד רובי קריגר כחלק ממחווה לריי מנזרק מהדלתות.<ref></ref> בשנת 2017, היה לחלק מכותבי השיר "Havana" של קמילה קביו בהשתתפות יאנג ת'אג, שהגיע למקום הראשון במצעד הבילבורד הוט 100.<ref></ref><ref></ref>

בפברואר 2020, היה למפיק אלבומו של אוזי אוסבורן, Ordinary Man.<ref></ref> באותה השנה, הפיק את "Break My Heart" של דואה ליפה, שהגיע למקום ה-13 במצעד הבילבורד הוט 100, ו-"Midnight Sky" של מיילי סיירוס, שהגיע למקום ה-14 במצעד. במרץ 2021 זכה ואט בפרס גראמי בקטגוריית "מפיק השנה, לא קלאסי", בטקס פרסי גראמי ה-63.<ref name="Grammy2021"></ref>

==פרסים ומועמדויות==
{| class="wikitable sortable plainrowheaders"
|+
|-
! scope="col" | פרס
! scope="col" | שנה
! scope="col" | עבודה מועמדת
! scope="col" | קטגוריה
! scope="col" | תוצאה
! scope="col" class="unsortable" | מקור
|-
! rowspan="2" scope="row" | פרס גראמי
| 2021
| אנדרו ואט
| מפיק השנה, לא קלאסי
| 
|
|-
|2024
|"Angry" (בתור פזמונאי)
|שיר הרוק הטוב ביותר
|
|<ref></ref>
|}

==קישורים חיצוניים==

* 

==הערות שוליים==

קטגוריה:מפיקים מוזיקליים אמריקאים
קטגוריה:זמרים-יוצרים אמריקאים
קטגוריה:פזמונאים אמריקאים
קטגוריה:בוגרי אוניברסיטת ניו יורק
קטגוריה:זוכי פרס גראמי
קטגוריה:אמני סקוטר בראון
קטגוריה:אמריקאים שנולדו ב-1990
רות יקירתי (סרט)

רות יקירתי (באנגלית: Dear Ruth) הוא סרט קומדיה אמריקאי משנת 1947, בבימויו של , עם ויליאם הולדן, ג'ואן קולדפילד ומונה פרימן בתפקידים הראשיים.

התסריט מבוסס על המחזה "רות יקירתי" של נורמן קרסנה שהועלה בהצלחה בברודוויי ב-1944. המחזה הוצג גם בתיאטרון הקאמרי ב-1949 בתרגומו של בנימין תמוז ובבימויו של יוסף מילוא.

==תקציר העלילה==
השנה 1944, משפחת וילקינס גרה בפרבר של ניו יורק האב הארי (אדוארד ארנולד) שהוא שופט, האם אדית (מרי פיליפס) הבת הגדולה רות (ג'ואן קולפילד) והבת המתבגרת מרים (מונה פרימן). מרים היא דעתנית, פועלת למען זכויות נשים ושולחת מכתבים לחיילים בחזית בשם אחותה, כדי להעלות את מצב רוחם.

יום אחד מגיע לביתם לוטננט צעיר ונאה בשם ביל סיקרופט (ויליאם הולדן) ושואל על רות. ההורים אינם מכירים אותו וגם לא רות אך עד מהרה מתברר שהוא קבל כ-60 מכתבים מרות וענה עליהם כשבראש כל מכתב שלו נכתב "רות יקירתי".

מרים מתוודה בפני בני המשפחה שהיא כתבה את המכתבים. רות קוראת את מכתביו של ביל והם מוצאים חן בעיניה. ביל אומר שבגלל המכתבים האלה הוא ביקש לעבור ללהק מפציצים היות שאחרי 25 הפצצות מקבלים חופשה בת יומיים בארצות הברית.

הבעיה היא שרות מאורסת לחבר ותיק שלה בשם אלברט (בילי דה וולף) שהוא פקיד בכיר בבנק שמשום מה לא גויס. לבית המשפחה מגיעה גם מרתה סיקרופט (וירג'יניה וולש) אחותו של ביל שהגיעה לפגוש את ארוסה, סרג'נט צ'אק (קני או'מוריסון) שהוא חברו של ביל.

רות מציעה שהיא, בילי, אלברט ומרתה יצאו לטיול בעיר. הם נוסעים ברכבת ובילי ורות מתחמקים מהם. אלברט מנסה לרדוף אחריהם ונכנס לקרון ללא כרטיס וגם מואשם ונקנס..

רות וביל מבלים עד שעשה מאוחרת בעוד שאלברט מחכה להם עצבני בבית המשפחה. ביל מציע נישואים לרות והיא מסכימה. הארי מכין תעודות לשני טקסי נישואים מהירים בבית. הוא משיא לראשונה את מרתה וצ'אק אבל כשרות שומעת שביל לא צריך לחזור לאירופה אלא קיבל הצבה בפלורידה, היא מתחרטת ומבטלת את רצונה להתחתן אתו ומעדיפה את אלברט המרובע אבל הבטוח.

אלברט מרוצה ועולה לקומה השנייה כדי לשוחח עם הכומר על סדרי החתונה. באותו זמן מתחרטת רות ומסכימה להינשא לביל. והארי משיא אותם במהירות והם עוזבים את הבית במהירות. כשאלברט יורד למטה הוא מחפש את רות והארי מתכונן לספר לו אך באתו רגע נכנס לדירה חייל נוסף ומחפש את "מיס רות".

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|ויליאם הולדן
|ויליאם סיקרופט
|לוטננט בחיל האוויר
|-
|ג'ואן קולדפיל
|רות וילקינס
|
|-
|מונה פרימן
|מרים וילקינס
|
|-
|בילי דה וולף
|אלברט
|הארוס של רות
|-
|אדוארד ארנולד
|הארי וילקינס
|שופט
|-
|מרי פיליפס
|אדית וילקינס
|אקרובט
|-
|וירג'יניה וולס
|מרתה סיקרופט
|אחותו של ויליאם
|-
|קני או'מוריסון
|סרג'נט צ'אק
|חבר של ויליאם
|}

==קישורים חיצוניים==

* [https://www.tcm.com/tcmdb/title/72606/dear-ruth#overview רות יקירתי], באתר TCM
* [https://www.youtube.com/watch?v=nsZbqHJiViY קטע מרות יקירתי], באתר יוטיוב

==הערות שוליים==

קטגוריה:סרטי 1947
קטגוריה:סרטי שחור-לבן אמריקאיים
קטגוריה:סרטים מבוססי מחזות
קטגוריה:סרטי פרמאונט
קטגוריה:סרטי ויליאם הולדן
קטגוריה:סרטי קומדיה אמריקאיים
ונוס ממורבני

ונוס ממורבני נאד ואהום, המתוארכת לשנת 22,800 לפני הספירה
ונוס ממורבני<ref>Note: "Venus" is an umbrella term in archaeology for figurines of this type</ref> (בסלובקית: Moravianska venuša) היא צלמית נשית פרהיסטורית קטנה, שהתגלתה בסלובקיה בתחילת המאה ה-20.

הצלמית הייתה קבורה באדמה והתגלתה בעת חריש זמן מה לפני 1930 על ידי האיכר סטפן הולמן-פטרך בפודקוביצה (Podkovica) ליד הכפר מורבני נאד ואהום (Moravany nad Váhom) שבסלובקיה.

הצלמית עשויה מניב ממותה ומתוארכת לשנת 22,800 לפני הספירה, כחלק מהתעשייה הגרווטיאנית (Gravettian) מהתקופה הפלאוליתית העליונה (Upper Paleolithic) .

עותק של צלמית ונוס זו נמצאת כיום בתערוכת "טירת ברטיסלבה" במוזיאון הלאומי הסלובקי.<ref>A History of Slovakia: The Struggle for Survival by Stanislav J. Kirschbaum, [https://books.google.com/books?id=ulHIeQ34fHMC&pg=PA14 p. 15]</ref>

==ראו גם==
* ונוס מלוסל

==קישורים חיצוניים==

== הערות שוליים ==

קטגוריה:צלמיות ונוס
צ'רודה

צ'רודה (בהונגרית: Csaroda) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה גם בצ'רודה מספר התושבים נמצא בירידה. כך, בשנת 1990 היה מספר התושבים 679 ובשנת 2020 רק 589 תושבים.

==יהודי צ'רודה==
יהודים חיו בצ'רודה בתקופות זמן שונות, רבים מתושבי הכפר נרצחו בשואה.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|61
|727
|-
|1910
|126
|
|-
|1920
|91
|
|-
|1930
|82
|
|-
|1941
|73
|1,013
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
ג'וליאן ריימונד

ג'וליאן ריימונד (באנגלית Julian Raymond) הוא כותב שירים ומפיק מוזיקלי אמריקאי. הוא עבד עם מוזיקאים רבים, כגון Insane Clown Posse, גלן קמבפל, צ'יפ טריק, ג'ניפר נטלס, טיילור סוויפט, פאסטבול, אלברט לי, פליטווד מק, קוטנמאוט קינגס ועוד רבים.<ref></ref> ריימונד הפיק הרבה מהאלבומים של להקת צ'יפ טריק.<ref></ref>

הוא כתב והפיק את השיר "I'm Not Gonna Miss You" לפסקול של הסרט התיעודי "גלן קמבפל: אני אהיה אני" (2014). השיר הועמד בקטגוריית "השיר המקורי הטוב ביותר" בטקס פרסי אוסקר ה-87; המועמדות חולקה עם גלן קמבפל.<ref></ref> השיר זכה גם בקטגוריית "שיר הקאנטרי הטוב ביותר" בטקס פרסי הגראמי, וקיבל מועמדות בקטגוריית "השיר הטוב ביותר שנכתב עבור מדיה חזותית".<ref></ref>

== דיסקוגרפיה נבחרת ==
* "Im Not Gonna Miss You" (שיר של גלן קמבפל) - מפיק וכותב
* Bang, Zoom, Crazy, Hello (אלבום של צ'יפ טריק) - מפיק וכותב
* The Latest (אלבום של צ'יפ טריק) - מפיק וכותב
* Rockford (אלבום של צ'יפ טריק) - מפיק וכותב
* "Cold Turkey" (שיר של צ'יפ טריק) - מפיק
* It's About Time (אלבום של האנק ויליאמס ג'וניור) - מפיק
* See You There (אלבום של גלן קמפבל) - מפיק, קולות, מהנדס, כותב
* Ghost on the Canvas (אלבום של גלן קמפבל) - מפיק, קולות, כותב
* Odd Soul (אלבום של מיוטמאט) - מפיק
* "Positive Vibes" (שיר של קוטונמאוט קינגס) - מפיק
* "I Started a Joke" (שיר של הוולפלאורס) - מפיק
* The Harsh Light of Day (אלבום של פאסטבול) - מפיק
* All the Pain Money Can Buy (אלבום של פאסטבול) - מפיק
* Steal This Record (אלבום של מכונות ההתאבדות) - מפיק
* The Suicide Machines (אלבום של מכונות ההתאבדות) - מפיק
* Battle Hymns (אלבום של מכונות ההתאבדות) - מפיק
* Destruction by Definition (אלבום של מכונות ההתאבדות) - מפיק
* In the Meantime, In Between Time (אלבום של המסיבה)
* "Rodeo" (שיר של המסיבה) - מפיק וכותב
* "I Wanna Be Your Boyfriend" (שיר של המסיבה) - מפיק
* Bigger (אלבום של שוגרלנד; כולל השיר "Babe" בהשתתפות טיילור סוויפט) - מפיק

==קישורים חיצוניים==

== הערות שוליים ==

קטגוריה:מפיקים אמריקאים
קטגוריה:אמריקאים שנולדו ב-1950
MIL-STD-704

MIL-STD-704 או בכותרת שמו "Aircraft Electrical Power Characteristics", הוא תקן של צבא ארצות הברית, המגדיר ממשק חשמלי סטנדרטי בין כלי טיס צבאי והציוד או שאר רכיבים או ציוד היקפי. תקן זה מכסה נושאים כמו מתח, תדר, פאזה, מקדם הספק, ריפל חשמלי, זרם מקסימלי, רעש חשמלי ותנאים לא תקינים (מתח יתר ומתח נמוך), עבור מערכות AC וגם DC.

מכשירים שעומדים בתקן זה צריכים לעמוד גם בתקן MIL-STD-461.

== קישורים חיצוניים ==
* [http://www.everyspec.com/MIL-STD/MIL-STD-0700-0799/MIL-STD-704F_1083/ תקן MIL-STD-704F - מהדורה נוכחית F (03-2004)]
* [http://www.everyspec.com/MIL-STD/MIL-STD-0700-0799/MIL_STD_704_1080/ תקני MIL-STD-704]
 

704
קטגוריה:הנדסת חשמל
פרנילה מונסון קולט

פרנילה מונסון קולט (בשוודית: Pernilla Månsson Colt; נולדה ב-23 בדצמבר 1966) היא עיתונאית ומנחת טלוויזיה שוודית.

==ביוגרפיה==
קולט נולדה בעיר ארברו שבשוודיה.

בגיל 16 החלה לעבוד בתחנת רדיו מקומית בעיר שלה, בגיל 24 עברה לעבוד ברשת השידור הציבורית השוודית.

ב-1995 הנחתה את המלודיפסטיבלן וגם סיפקה פרשנות לטלוויזיה השוודית עבור תחרות האירוויזיון, ב-1998 ביצעה בשנית את שני תפקידים אלו, היא הייתה גם פרשנית אירוויזיון 2000 שנערך בסטוקהולם.

ב-2009 החלה להפיק את התוכנית "Antikrundan" במסגרתה מבקרים ברחבי שוודיה ומומחים לענתיקות מביאים לאנשים את שווי הפריטים בו הם מחזיקים.

במסגרת אירוויזיון 2013 שהתארח במאלמה הנחתה את טקס הגרלת מיקום השירים בחצי הגמר שנערך בבית עיריית מאלמה ואת אירוע פתיחת האירוויזיון מבית האופרה של מאלמה.

היא בעלת טור בעיתון "Drömhem & Trädgård".

== חיים אישיים ==
היא נשואה למוזיקאי סטלאן קולט ולה שני בנים.

==קישורים חיצוניים==

קטגוריה:מנחות טלוויזיה שוודיות
קטגוריה:עיתונאיות שוודיות
קטגוריה:עיתונאים שוודים
קטגוריה:מנחי טלוויזיה שוודים
קטגוריה:בעלות טור
קטגוריה:בעלי טור
קטגוריה:שוודים שנולדו ב-1966
קטגוריה:שוודיות שנולדו ב-1966
עיריית בת ים

דגל עיריית בת ים
עיריית בת ים היא גוף השלטון המקומי, במעמד של עירייה, האחראי לניהולה השוטף של העיר בת ים. ככל רשות מקומית, 

עוסקת עיריית בת ים בעניינים מוניציפליים מסוג הסדרת שירותי חינוך, תרבות, רווחה, תשתיות, ניקיון, תברואה וכדומה.

== היסטוריה ==
===מועצה מקומית===
בדצמבר 1936 הוכרזה בית וגן כמועצה מקומית. שטחה עמד על כ-3500 דונם והוא כלל בתוכו בנוסף לבת ים את שכונות מנורה ב', הכשרת היישוב, עולי פולין ו"בית וגן המורחבת" שהוקמו מסביב לבית וגן. בתוך שטח המועצה נכלל גוש של 370 דונם שחלקו היה בבעלות ערבית.
*בית וגן המורחבת - שני גושים מדרום לבית וגן ששווקו על ידי חברה פרטית על סמך סמיכותם לבית וגן.
*עולי פולין
*מנורה ב'
*הכשרת היישוב

==קישורים חיצוניים==
* 

==הערות שוליים==

בת ים
קטגוריה:בת ים
ארנסט שיבר

ארנסט שיבר (בגרמנית: Ernst Schiever; 23 במרץ 1844, הנובר – הנובר, 1915) היה כנר גרמני, חבר ברביעיית יואכים.

== ביוגרפיה ==
ארנסט שיבר נולד בהנובר שבגרמניה ולמד שם אצל יוזף יואכים בין השנים 1860–1864. בין השנים 1868–1869, שימש כמנהל רביעיית מולר . בשנת 1869 עבר לברלין, שם היה בתפקיד כינור שני ברביעיית יואכים והחל ללמד בבית הספר הגבוה למוזיקה בברלין. במקביל, הוא הקים רביעיית מיתרים משלו בהשתתפות הרמן פרנקה, לאונרד וולף ורוברט האוסמן. בשנת 1877 הוא תפס לזמן קצר את מקומו של המנצח בתזמורת גטבורג.

משנת 1878 הוא חי ועבד בליברפול. הוא שיתף פעולה הרבה עם המנצח הנס ריכטר, הופיע כמלווה שלו הן בקונצרטים של תזמורת האלה והן במה שמכונה "ריכטר קונצרטים" בפסטיבל המוזיקה בלונדון ולעיתים החליף את ריכטר בעמדת המנצח. הוא עמד בראש רביעיית מיתרים שכללה את אלפרד רוס, קרל קורבואה , וולטר האטון . בשנת 1911 פרש מהרביעייה וחזר לגרמניה.

== הכינור של ארנסט שיבר ==
לארנסט שיבר היה כינור ליפינסקי משנת 1742 באורך 35.3 ס"מ של ג'וזפה גוארנרי.

==קישורים חיצוניים==

== הערות שוליים ==

קטגוריה:כנרים גרמנים
קטגוריה:גרמנים שנולדו ב-1844
קטגוריה:גרמנים שנפטרו ב-1915
מחסה סרג'נטו קאבראל

מחסה סרג'נטו קאבראל (באנגלית: Sargento Cabral Refuge) הוא מחסה אנטארקטי ארגנטינאי, הממוקם בלשון היבשה נקודת פיט, בחוף הדרומי של חצי האי טריניטי, בצפון חצי האי האנטארקטי, בארץ גרהאם שבאנטארקטיקה.

המחסה הוקם על ידי צבא ארגנטינה.

המחסה הוא אחת מ-18 המחסות המשמשים את בסיס המחקר אספרנסה, המופעל על ידי צבא ארגנטינה (שאחראי על התחזוקה והתפעול של המחסות).

== היסטוריה ==
=== ייסוד המחסה ===
המחסה נחנך ב-18 בספטמבר 1964, כחלק מהתוכנית האנטארקטית הארגנטינית שחקרה את אנטארקטיקה בעונת המחקר (הקיץ האנטארקטי) 1964–1965.

=== מקור השם ===
המחסה נקרא על שמו של חואן באטיסטה קאבראל (Juan Bautista Cabral), שנפל במהלך קרב סן לורנזו במלחמת העצמאות של ארגנטינה, בעת שסייע לקולונל דון חוסה דה סן מרטין, בעת שסוסו של דה סן מרטין נפל לאש האויב.

== קישורים חיצוניים ==
* [http://www.marambio.aq/bases/esperanza.html בסיס אספרנסה - אתר רשמי]

== הערות שוליים ==

סרג'נטו קאבראל
נקודת פיט (אנטארקטיקה)

נקודת פיט (באנגלית: Pitt Point) הוא לשון יבשה מצוקית, בחוף הדרומי של חצי האי טריניטי, בחצי האי האנטארקטי, בארץ גרהאם שבאנטארקטיקה.

גובהו של המצוק 90 מטרים מעל פני הים.

המצוק ממוקם בצידו הדרומי של שפכו של קרחון ויקטורי. 

המצוק מהווה את הקצה הצפון מזרחית של פתחו של מפרצון צ'ודומיר.

על לשון היבשה ממוקם מחסה סרג'נטו קאבראל, שהוקם ב-18 בספטמבר 1964.

== היסטוריה ==
=== גילוי ומיפוי לשון היבשה ===

לשון היבשה מופתה לראשונה על ידי סקר שטחי חסות איי פוקלנד, בהתבסס על סקר שנערך על ידי סוקרים שיצאו ממפרץ התקווה באוגוסט 1945.

=== מקור השם ===

לשון היבשה נקראת על שמו של קי. איי. ג'יי. פיט (K.A.J. Pitt), שהיה רב החובל של הספינה פיצרוי (Fitzroy), אשר שימשה את סקר שטחי חסות איי פוקלנד.

== לקריאה נוספת ==

<div class="mw-content-ltr">• Žák, J., Soejono, I., Janoušek, V., & Venera, Z. (2012), [https://www.cambridge.org/core/journals/antarctic-science/article/abs/magnetic-fabric-and-tectonic-setting-of-the-early-to-middle-jurassic-felsic-dykes-at-pitt-point-and-mount-reece-eastern-graham-land-antarctica/CEB5BCE078E4CDDFEEFBB52138B237F4 Magnetic fabric and tectonic setting of the Early to Middle Jurassic felsic dykes at Pitt Point and Mount Reece, eastern Graham Land, Antarctica], Antarctic Science, 24(1), 45-58. doi:10.1017/S0954102011000599</div>

<div class="mw-content-ltr">• Defense Mapping Agency 1992, [https://books.google.co.il/books?id=sgSnbMOD_VsC&pg=PA278&lpg=PA278&dq=%22Pitt+Point%22+Antarctica&source=bl&ots=qcPKzrThsd&sig=ACfU3U2T66eaxv-HmhyapOzGnBzGic_RXQ&hl=en&sa=X&ved=2ahUKEwjYheKpzo3wAhWYQkEAHRh8BuAQ6AEwEHoECA8QAw#v=onepage&q=%22Pitt%20Point%22%20Antarctica&f=false Sailing Directions (planning Guide) and (enroute) for Antarctica], P 278</div>

== קישורים חיצוניים ==

* [https://geonames.usgs.gov/apex/f?p=GNISPQ:5:::NO::P5_ANTAR_ID:11851 נקודת פיט] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=110645 נקודת פיט] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=11328&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נקודת פיט] באתר הגאזט האנטארקטי המשווה SCAR של ממשלת אוסטרליה
* [https://www.mindat.org/feature-6623347.html נקודת פיט] באתר mindat
* [https://www.timeanddate.com/astronomy/@6623347 נתוני זריחת/שקיעת שמש/ירח עדכניים עבור נקודת פיט]
* [https://www.timeanddate.com/weather/@6623347 מזג אוויר נוכחי עדכני בנקודת פיט]
** [https://www.timeanddate.com/weather/@6623347/ext תחזית מזג אוויר עדכנית ארוכת טווח עבור נקודת פיט]
** [https://www.timeanddate.com/weather/@6623347/historic נתוני מזג אוויר היסטוריים עבור נקודת פיט]
** [https://www.timeanddate.com/weather/@6623347/climate סטטיסטיקות מזג אוויר עבור נקודת פיט]

== הערות שוליים ==

פיט
בידוד חברתי

ילד פליט בגרמניה, 1993
בידוד חברתי הוא מצב של חוסר קשר חלקי או מוחלט בין האדם לחברה. הוא נובע מגורמים חברתיים, פסיכולוגיים ופיזיים שונים. לבידוד חברתי ישנה השפעה על אנשים בכל גיל, אף על פי שהסימפטומים נוטים להשתנות בין קבוצות גיל שונות.<ref name="nytimes"></ref>

בידוד חברתי כולל בדרך כלל שהייה בבית במשך פרקי זמן ארוכים, ללא תקשורת עם בני משפחה, מכרים או חברים, והימנעות מכוונת מכל קשר עם בני אדם אחרים על אף שיש הזדמנות לכך.

== השפעות ==
בידוד חברתי לאורך תקופה ארוכה של שנים יכול להיות מצב כרוני אשר משפיע באופן ניכר על נפש האדם. הוא עלול להוביל לתחושות של בדידות, פחד וחרדה מאנשים, ולהערכה עצמית שלילית. מחסור במפגשים עקביים עם החברה עלול ליצור תחושת נתק וזרות, וקשיי תקשורת שעלולים לגרום לאדם לסכסוך עם ידידיו המעטים ובני משפחתו.

במקרים של בידוד חברתי כתוצאה משינוי במצבי הרוח או קושי נפשי, האדם עשוי לבחור להיות מבודד במהלך תקופה של דיכאון, ולבחור לסיים את תקופת הבידוד החברתי כאשר מצב הרוח שלו משתפר. אנשים אחרים עשויים לנסות להצדיק את הבידוד החברתי כדבר מהנה או נוח. לעיתים יכולה להיות להם הבנה פנימית שהבידוד החברתי משפיע עליהם בצורה שלילית, אך הידיעה הזאת עשויה להגביר את הקושי והחרדה. אנשים המצויים בבידוד חברתי יתקשו לקיים מערכות יחסים שגרתיות ובריאות, מכיוון שהם יבחרו ליצור קשר עם אחרים רק כאשר הם במצב רוח טוב, ולהתרחק מהזולת כאשר הם מרגישים מדוכדכים או מדוכאים.

== בידוד חברתי בתקופת הקורונה ==
מגפת הקורונה והסגרים שהוטלו במסגרתה הביאו לבידוד חברתי נרחב בעולם. האוכלוסייה העיקרית שנפגעה מכך הם בני ה-65 ומעלה. לפי מחקר שערך הלמ"ס בשנת 2020 נקבע כי אחד מכל שני קשישים בישראל מרגיש בודד<ref></ref>. אותם מבוגרים לעיתים גרים לבד בבית ובקורונה הם נאלצו להימנע מכל מגע עם אנשים ובני משפחה למשך ימים ואף חודשים רבים. 

על מנת למתן את השפעות הבידוד החברתי על הגוף והנפש אנשים רבים נעזרו ב[https://iw.economy-pedia.com/11041101-online-communication תקשורת המקוונת] כדי להפיג את בדידותם. בין הפתרונות שהציעה התקשורת המקוונת<ref></ref> היו גם השימוש במפגשים מקוונים למטרת מפגשים, עבודה ולימודים, שימוש ברשתות החברתיות ולקיחת חלק בפעילות קבוצתית מקוונת כגון פעילות ספורט, הרצאות וסדנאות.

== ראו גם ==
* בדידות
* התבודדות
* ניכור
* הדרה חברתית
* סולנות

==קישורים חיצוניים==

* 

==הערות שוליים==

קטגוריה:סוציולוגיה